Meitlenda Vorda

**Ešlija Meitlenda Velkosa** (; ), profesionāli pazīstama kā **Meitlenda Vorda** (*Maitland Ward*), ir amerikāņu pornoaktrise, modele un bijusī televīzijas aktrise. Viņa televīzijā debitēja Džesikas Foresteres lomā CBS ziepju operā "Hameleonu rotaļas" (1994—1996). Turpinot parādīties kino un televīzijā līdz 2000. gadu vidum, kļuva arvien populārāka, atveidojot Reičelu Makgvairu ABC situāciju komēdijas *[[Boy Meets World]]* (1998—2000) sestajā un septītajā sezonā. Pēc aiziešanas no pamatstraumes aktiermākslas 2007. gadā, Vorda 2019. gadā sāka filmēties pornogrāfiskās filmās.

## Karjera

### Aktrises karjera
Vorda atveidoja Džesikas Foresteres lomu seriālā "Hameleonu rotaļas", kur filmējās no 1994. līdz 1996. gadam. Viņa ieguva šo lomu, kas bija viņas pirmā aktrises loma, 16 gadu vecumā. Vordai bija viesmākslinieces lomas *[[USA Network]]* seriālā *USA High* un ABC situāciju komēdijas *Home Improvement* septītajā sezonā, kā arī spēlēja kopā ar Mario Lopesu 1997. gada televīzijas filmā *Killing Mr. Griffin*.

Vorda kā galvenās lomas, Reičelas Makgvairas, atveidotāja pievienojās situāciju komēdijas *[[Boy Meets World]]* aktieru ansamblim 1998. gadā, seriāla sestās sezonas sākumā. Šo lomu viņa atveidoja līdz seriāla beigām 2000. gadā.

Pēc Vordas dalības *Boy Meets World*, viņa parādījās neatkarīgajā filmā *Dish Dogs*, romantiskā komēdijā, kurā viņa filmējās kopā ar Metjū Lilardu un Šonu Astinu. Piedalījusies 2004. gada komēdijas filmā "Slepenpolicijā tikai meitenes".

### Kosplejs
Pēc aiziešanas no aktiermākslas, Vorda sāka nodarboties ar kospleju un uzstājās dažādās komiksu konvencijās. Viņas pirmais kosplejs bija verdzenes princeses Lejas kostīms, šādu kospleja ideju viņai ieteica fotogrāfi, kurus viņa satika uz sarkanā paklāja. Viņa parādījās arī kā Džesika 6 no zinātniskās fantastikas romāna *Logan's Run* un kā *[[Marvel Comics|Marvel]] [[Marvel Universe|Universe]]* tēls Rudā Sonja (*Red Sonja*). Pēdējos gados uzstājusies komiksu konferencēs, izmantojot kosplejā tikai ķermeņa krāsu.

### Porno karjera
Sākot ar 2013. gada vidu, Vorda *[[Snapchat]]* un *[[Instagram]]* sāka publicēt fotogrāfijas, kurās iemūžināta puskaila un kaila, iegūstot lielu sekotāju skaitu abās lietotnēs. 2016. gada aprīlī sociālajos tīklos publicējusi savas pirmās kailbildes, kurās viņa apgleznota mākslinieka Lučāno Paesani Losandželosas izstādei *Living Art*. 2019. gadā sociālajā medijā *Instagram* paziņojusi, ka filmēsies pornofilmā *Drive*.

Vorda 2019. gada maijā parakstīja līgumu ar pornogrāfisko talantu aģentūru *Society 15*. Viņa paziņoja, ka viņu filmēšanai uzrunājusi pornoaktrise un režisore Keidena Krosa. Viņa pastāstīja slavenību tenku žurnālam *In Touch Weekly*, ka "Tā ir bijusi evolūcija. Tas viss ir bijis mans autentiskais ceļojums, jo viss, ko esmu paveikusi ceļā uz savu mērķi, ir kaut kas tāds, ko es gribēju izpētīt un darīt. Es to darīju publiski savu fanu labā, tas ir ekshibicionisma stils no manis."

Par savu lēmumu Vorda norādīja, ka baidās kļūt "vienveidīga", un uzskatīja, ka, ja viņa kļūs par pornoaktrisi, jauniem faniem būs iespēja viņu atklāt. Pēc *Drive* izlaišanas Vorda solīja, ka "būs vēl vairāk tabu lietu", un pēc tam viņa parādījās vairākos pornovideo, kas publicēti vietnē *Deeper.com*. Viņa teikusi, ka neuztvēra nekādu sociālo stigmu, kas būtu saistīta ar filmēšanos pornofilmās, un ka pāreju uz pieaugušo filmām viņa uzskata par gudru biznesa soli.

## Privātā dzīve
Vorda dzimusi un ilglaicīgi dzīvojusi Longbīčā, Kalifornijā. 2006. gada 21. oktobrī apprecējusies ar nekustamā īpašuma aģentu Teriju Baksteru. Pāris iepazinās filmēšanas laukumā. Pēc apprecēšanās, Baksters un Vorda pārcēlās uz Ņujorku, kur dzīvo joprojām. Vorda studējusi rakstniecību un scenāriju veidošanu Ņujorkas Universitātē.

2022. gadā izdevniecība *Atria Books* publicēja viņas autobiogrāfiju *Rated X: How Porn Liberated Me from Hollywood*.

## Filmogrāfija

### Pamatstraumes filmogrāfija

### Pornofilmas

## Atsauces

## Ārējās saites

* 
* 
* 
* IAFD profils
* AFDB profils